《偈六十九首》
宋代·释道宁

涅磐城里，求是安身。
十字街头，何妨出手。
放行把住，通变由人。
五位君臣，徒夸作略。
三玄宾主，谩逞锋机。
直截无私，殊乖妙用。
设使四十九年，三百余会。
琅函玉偈，海藏龙宫。
检点将来，呼为切脚。
儒门弟子无人识，碧眼胡僧笑点头。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。